b'\n_START_ARTICLE_\nTriglavo nacionalinis parkas\n_START_SECTION_\nIstorija\n_START_PARAGRAPH_\nTriglavo regiono apsaug\xc4\x85 pirm\xc4\x85kart pasi\xc5\xabl\xc4\x97 seismologas Albinas Belaras 1906 ar 1908\xc2\xa0m. Ta\xc4\x8diau pasi\xc5\xablymas buvo atmestas, nes nebuvo teisin\xc4\x97s baz\xc4\x97s ir \xc4\xafstatymas draud\xc4\x97 ganymo ribojimus. Belaras 1920\xc2\xa0m. v\xc4\x97l kreip\xc4\x97si d\xc4\x97l Memorandum (Spomenica) srities apsaugos \xc4\xaf Slov\xc4\x97nijos provincin\xc4\x99 vald\xc5\xbei\xc4\x85. Sumanymas buvo \xc4\xafvykdytas 1924\xc2\xa0m. Slov\xc4\x97nijos muziej\xc5\xb3 bendruomen\xc4\x97 ir Slov\xc4\x97nijos alpinist\xc5\xb3 bendruomen\xc4\x97 i\xc5\xa1sinuomojo 20 met\xc5\xb3 Triglavo e\xc5\xbeer\xc5\xb3 sl\xc4\x97n\xc4\xaf, apie 14\xc2\xa0km\xc2\xb2. Nuolatin\xc4\x97 apsauga nebuvo galima tuo metu. 1926\xc2\xa0m. Fran Jesenko pirm\xc4\x85kart panaudojo pavadinim\xc4\x85 Triglavo nacionalinis parkas._NEWLINE_1961\xc2\xa0m. parko apsauga tapo nuolatin\xc4\x97, jo plotas i\xc5\xa1augo iki 20\xc2\xa0km\xc2\xb2. Parkas oficialiai pavadintas Triglavo nacionaliniu parku. Ta\xc4\x8diau jis nevykd\xc4\x97 vis\xc5\xb3 nacionalinio parko funkcij\xc5\xb3, tad kitus du de\xc5\xa1imtme\xc4\x8dius u\xc5\xbe tai buvo kovojama._NEWLINE_Galiausiai 1981\xc2\xa0m. parkui suteikta nauja koncepcija, jo plotas i\xc5\xa1augo iki 838\xc2\xa0km\xc2\xb2. 2010\xc2\xa0m. gyventojams pageidaujant prie parko prijungta Kne\xc5\xa1ke Ravne gyvenviet\xc4\x97. Dabar parko plotas yra 880\xc2\xa0km\xc2\xb2, tai sudaro 4% Slov\xc4\x97nijos teritorijos.'